CELEX: 62011TN0454
Language: fi
Date: 2011-08-11 00:00:00
Title: Asia T-454/11: Kanne 11.8.2011 — Luna International v. SMHV — Asteris (Al bustan)

29.10.2011   
            
            
               FI
            
            
               Euroopan unionin virallinen lehti
            
            
               C 319/22
            
         Kanne 11.8.2011 — Luna International v. SMHV — Asteris (Al bustan)
   (Asia T-454/11)
   2011/C 319/48
   Kannekirjelmän kieli: englanti
   
      Asianosaiset
   
   
      Kantaja: Luna International Ltd (Lontoo, Yhdistynyt kuningaskunta) (edustaja: barrister S. Malynicz)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Asteris Industrial and Commercial Company SA (Ateena, Kreikka)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan 20.5.2011 asiassa R 1358/2008-2 tekemän päätöksen
            
         
               —
            
            
               velvoittamaan vastaajan ja vastapuolen valituslautakunnassa vastaamaan omista oikeudenkäyntikuluistaan ja korvaamaan kantajalle tämän oikeudenkäyntikulut
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Sanamerkki ”Al bustan” luokkiin 29, 30, 31 ja 32 kuuluville tavaroille — yhteisön tavaramerkkirekisteröinti nro 350846
   
      Yhteisön tavaramerkin haltija: kantaja
   
      Yhteisön tavaramerkin mitättömäksi julistamista koskevan vaatimuksen esittäjä: vastapuoli valituslautakunnassa
   
      Mitättömäksi julistamista koskevan vaatimuksen perustelut: Tavaramerkin mitättömäksi julistamista vaativa asianosainen perusti vaatimuksensa neuvoston asetuksen (EY) N:o 207/2009 51 artiklan 1 kohdan b alakohtaan ja 52 artiklan 1 kohdan a alakohtaan ja vaatimuksen perustana oli rekisterinumerolla 137497 aiemmin rekisteröity kreikkalainen sanamerkki ”AL BUSTAN” luokkaan 29 kuuluvia tavaroita varten
   
      Mitättömyysosaston ratkaisu: Yhteisön tavaramerkki julistettiin mitättömäksi joidenkin riidanalaisten tavaroiden osalta
   
      Valituslautakunnan ratkaisu: Valitus hylättiin
   
      Kanneperusteet: Neuvoston asetuksen N:o 207/2009 53 artiklan 1 kohdan, 57 artiklan 2 kohdan ja 57 artiklan 3 kohdan rikkominen siten, että valituslautakunta katsoi virheellisesti, että aikaisemman kansallisen tavaramerkin haltija oli toimittanut todisteet siitä, että tavaramerkin mitättömäksi julistamista koskevaa vaatimusta edeltäneiden viiden vuoden aikana aikaisempaa tavaramerkkiä oli tosiasiallisesti käytetty jäsenvaltioissa niiden tavaroiden osalta, joita varten se on rekisteröity, tai että sen käyttämättä jättämiseen oli olemassa perustellut syyt. Lisäksi valituslautakunta teki ei-hyväksyttäviä päätelmiä sellaisen aineiston perusteella, jonka todistusvoima oli vähäinen (tai sitä ei ollut ollenkaan).